13 uit 18 skoon munisipale oudits onder DA-beheer | Maroela Media
13 uit 18 skoon munisipale oudits onder DA-beheer
Altesaam 13 van die 18 munisipaliteite wat landwyd skoon oudits van die ouditeur-generaal gekry het, is onder DA-bestuur. Die ander vyf word deur die ANC beheer.
Dit blyk uit die ouditverslae vir die land se 257 munisipaliteite wat deur die ouditeur-generaal, Kimi Makwetu, vrygestel is.
Die 18 munisipaliteite met skoon oudits is:
* Kaapse Wynland (Paarl, Wes-Kaap) ̶ DA
* Overberg (Caledon, Wes-Kaap) ̶ DA
* Weskus (Moorreesburg, Wes-Kaap) ̶ DA
* Breedevallei (Worcester, Wes-Kaap) ̶ DA
* Witzenberg (Ceres, Wes-Kaap) ̶ DA
* Hessequa (Riversdal, Wes-Kaap) ̶ DA
* Kaap Agulhas (Bredasdorp, Wes-Kaap) ̶ DA
* Overstrand (Hermanus, Wes-Kaap) ̶ DA
* Swellendam (Swellendam, Wes-Kaap ̶ DA
* Bergrivier (Piketberg, Wes-Kaap) – DA
* Cederberg (Citrusdal, Wes-Kaap) – DA
* Matzikama (Vredendal, Wes-Kaap) ̶ DA
* Midvaal (Meyerton, Gauteng) ̶ DA
* Okhahlamba (Bergville, KwaZulu-Natal) ̶ ANC
* Joe Gqabi (Barkly-Oos, Oos-Kaap) ̶ ANC
* Senqu (Lady Grey, Oos-Kaap) ̶ ANC
* Gert Sibande (Ermelo, Mpumalanga) ̶ ANC
* ZF Mgcawu (Upington, Noord-Kaap) – ANC
Die getal munisipaliteite wat heeltemal skoon oudits met presiese nakoming van die wet gekry het, het dus volgens Makwetu afgeneem van 33 tot 18. In die Wes-Kaap het die munisipaliteite met skoon oudits afgeneem van 70% tot 40% weens wat Makwetu 'n "verslapping van beheer" genoem het.
Volgens Makwetu word amptenare van sy kantoor wat oudits doen met geweld gedreig in sekere munisipaliteite. Dis hoekom die oudit vir die Emfuleni-munisipaliteit (Vereeniging, Gauteng) byvoorbeeld nie afgehandel kon word nie.
Boonop word die ouditeur-generaal se opdragte ter verbetering van gedrag aan munisipaliteite willens en wetens geïgnoreer.
Die minister in die presidensie, Jackson Mthembu, het die kabinet se diepe kommer oor die syfers uitgespreek en gesê stappe sal gedoen word om die veiligheid van amptenare uit die kantoor van die ouditeur-generaal te verseker.
DA Kimi Makwetu
Nasionale Vergadering wys lede van regterlike dienskommissie aan
Sikloon Idai: Ná die storm
Na die vorige oudits het dieselfde mense hulle kommer daaroor uitgespreek en stappe aangekondig. Die proses herhaal ditself keer op keer, weer en weer. Vir solank as wat kaders aan die stuur van sake by munisipaliteite staan, vir solank sal dit doodeenvoudig aanhou! Vanaf grondvlak tot op die boonste vlak word n blatante, selfs arrogante gesindheid weerspieel om doelbewus die "gravy train" te ry totdat dit gaan staan!
Dankie DA – net jammer julle kry nie die geleentheid om al die korrupte gtemors uit hulle poste te verwyder nie. maar aanhouer wen – so hou aan.
Wat as die noem in SA " beskou word", word plunder in ander lande genoem! He-he-he!
Dit sal geen Valie verbaas dat die Emfuleni-munisipaliteit ouditeure met geweld sou dreig nie – daar moet dalk meer deeglik berrig word oor die arme ouditeure se teistering deur die mafia in beheer van ons dorp. Wat ons wel verbaas is dat iemand ten spyte van die afgebreekte verkeersligte, vullis, slaggate en rou riool in die strate dit wel gemaak het tot by Emfuleni se kantore – gee ons nog medaljes vir dapperheid? Dit wat nog oor is van die Vaal word gyselaar gehou deur die mees korrupte, en mees wanfunksionerende munisipaliteit in die land. Ek moet elke maand my… Lees meer »
Pasop vir die munisipaleteite wat nou deur die ANC oorgeneem is in die Wes Kaap.Daar gaan die skoon oudits!!!